[{"text_idx": "#000000", "text": "Paldiski mnt 48A, 10614 Tallinn"}, {"text_idx": "#000001", "text": "Eesti Sotsiaalto\u0308o\u0308 Assotsiatsiooni toel to\u0303mmati ka\u0308ima sotsiaalvaldkonna taskuha\u0308a\u0308ling (inglise keeles podcast) \u201cSotsiaalha\u0308a\u0308ling\u201d"}, {"text_idx": "#000002", "text": "Sotsiaalha\u0308a\u0308lingu eesma\u0308rk on populariseerida sotsiaalvaldkonnas tehtavat to\u0308o\u0308d ja luua ta\u0308napa\u0308evane platvorm info ning ideede ammutamiseks sotsiaalvaldkonna to\u0308o\u0308tajate, kuid ka laiemalt ko\u0303igile, kes sotsiaalvaldkonna vastu huvi tunnevad."}, {"text_idx": "#000003", "text": "Saate ku\u0308lalisteks on erineva taustaga po\u0303nevad ja inspireerivaid inimesed, kellega koos arutleda sotsiaalvaldkonna arengute ja vo\u0303imaluste u\u0308le. Eelko\u0303ige on eesma\u0308rk tekitada lahendustele ja inspiratsioonile orienteeritud arutelusid. Ra\u0308a\u0308gime ku\u0308ll konstruktiivselt sellest, mis vajab arendamist, kuid samas unistame ja mo\u0303tleme kastist va\u0308lja."}, {"text_idx": "#000004", "text": "Sotsiaalvaldkonna kogukonnana on teiste ideedest ja kogemustest osa saamine ja nende mo\u0303testamine oluline, kuid tihtilugu vo\u0303ib ja\u0308a\u0308da sisulisteks laiemateks diskussioonidest muude to\u0308o\u0308de-tegemiste ko\u0303rvalt va\u0308he aega. Taskuha\u0308a\u0308ling annab va\u0308a\u0308rtusliku vo\u0303imaluse nii mo\u0303nusa diskussiooni arendamiseks kui selle kuulamiseks."}, {"text_idx": "#000005", "text": "Sotsiaalha\u0308a\u0308lingut toetatakse Euroopa Liidu Sotsiaalfondi meetmest"}, {"text_idx": "#000006", "text": "7. osas ka\u0308is meil ku\u0308las Daniel Kotsjuba ja tegime la\u0308hemalt tutvust teenusedisaini maailmaga. Saates ra\u0308a\u0308kisime sellest mis on teenuse disain, mis teeb u\u0308he teenuse kasutajaso\u0303bralikuks ja miks peaks u\u0308ldse teenuseid disainima. Vestluse ka\u0308igus toonitas Daniel, et tema kui disaineri missiooniks on muuta Eesti avalikud teenused kasutajaso\u0303bralikumaks ja inimkesksemaks."}, {"text_idx": "#000007", "text": "Episoodi on vo\u0303imalik kuulata siit: "}, {"text_idx": "#000008", "text": "6. osas arutleme to\u0308o\u0308o\u0303nne u\u0308le ning meie teist hooaega alustav episood on eelnevatest hoopis erilisem. 14. septembril ta\u0308histas meie hea koosto\u0308o\u0308partner Ajakiri Sotsiaalto\u0308o\u0308 25. su\u0308nnipa\u0308eva! Ta\u0308itunud veerandsaja aasta puhul salvestasime esmakordselt avalikult ESTA podcasti Sotsiaalha\u0308a\u0308lingu episoodi, kus mo\u0303tiskleme koos Kairiin Nuudiga Sotsialto\u0308o\u0308 ajakirjast ning Meeli Tuubeliga Sotsiaalministeeriumi hoolekande osakonnast to\u0308o\u0308o\u0303nne u\u0308le."}, {"text_idx": "#000009", "text": "Saadet on vo\u0303imalik kuulata siit: "}, {"text_idx": "#000010", "text": "5. osas kutsusime ku\u0308lla psu\u0308hholoogi ja sertifitseeritud teadveloleku o\u0303petaja Helena Va\u0308ljaste. Helenal on 10-aastane kogemus teadveloleku ja (enese)hoolivuse praktikate rakendamisest. Ta on o\u0308elnud, et see on justkui lo\u0303hn, mis on imbunud tema elukanga kiududesse. Saates ra\u0308a\u0308kisime, mis on teadvelolek, milline on teadveloleku praktikate to\u0303enduspo\u0303hisus ja miks peaks teadveloleku praktikad kuuluma iga sotsiaalala to\u0308o\u0308taja (ja tegelikult ko\u0303ikide inimeste) to\u0308o\u0308riistakasti."}, {"text_idx": "#000011", "text": "Saadet on vo\u0303imalik kuulata: "}, {"text_idx": "#000012", "text": "4. osas ka\u0308is meil ku\u0308las imeline Dagmar Narusson. Ilmselt ei vaja Dagmar meie ringkonnas va\u0308ga po\u0303hjalikku tutvustus, kuid olgu siiski va\u0308lja toodud: Dagmar on avatud dialoogi tutvustaja ja praktik, taastumise mo\u0303tteviisi kandja, vaimse tervise teemadega tegeleja, \u201eLootuse hoidjale\u201c raamatu autor, suhtlemistreener, kogukondade arendusest inspireeritu, Lisaks Tartu U\u0308likooli u\u0308hiskonnateaduste instituudi kogukonnato\u0308o\u0308 lektor ja sotsiaalse innovatsiooni teadur, sotsioloogia doktor."}, {"text_idx": "#000013", "text": "Saates tutvustas Dagmar avatud dialoogi la\u0308henemist ja selle potentsiaalist sotsiaalvaldkonnas. Ra\u0308a\u0308kisime kuidas on avatud dialoog alguse saanud, kus on see kasutusel ning millised on selle tulevikuperspektiivid sotsiaalvaldkonnas. Lisaks puudutasime ka selle aasta rahvusvahelise sotsiaalto\u0308o\u0308 teemat ehk o\u0308ko-sotsiaalset la\u0308henemist."}, {"text_idx": "#000014", "text": "Saadet on vo\u0303imalik kuulata Spotifys: "}, {"text_idx": "#000015", "text": "3. osa ku\u0308laliseks on Inga Karton, kellega oli mo\u0303nus jutuajamine motiveerivast intervjueerimisest ehk MI-st.\nInga on o\u0303ppejo\u0303ud, psu\u0308hholoog ning kirglik motiveeriva intervjueerimise eestvedaja ja koolitaja. Ra\u0308a\u0308gime MI ajaloost, elementidest ja sellest kuidas neid kasutada. Samuti jagab Inga nippe, mida mitte no\u0303ustamises teha. Ra\u0308a\u0308gime MI ajaloost, elementidest ja sellest kuidas neid kasutada."}, {"text_idx": "#000016", "text": "2. Teise episoodi ku\u0308laliseks on Jaan Aps (Stories For Impact), kelle kireks on sotsiaalse mo\u0303ju juhtimine ja hindamine. Saates ra\u0308a\u0308kisime Jaaniga sotsiaalvaldkonna teenuste mo\u0303ju hindamisest ning selle vajalikkusest ja vo\u0303imalustest koos na\u0308idetega. Samuti vestlesime heategevusorganisatsioonide mo\u0303just ning kuidas valida, kuhu enda annetatud aeg vo\u0303i raha ko\u0303ige mo\u0303jusamalt suunata."}, {"text_idx": "#000017", "text": "1. Sotsiaalha\u0308a\u0308lingu esimeseks ku\u0308laliseks on superviisor-coach ja Tartumaa To\u0308o\u0308tukassa osakonna juhataja Jane Va\u0308li. Saates ra\u0308a\u0308kisime Janega enesehoidmisest, sotsiaalvaldkonna to\u0308o\u0308alasest toetamise su\u0308steemist, juhtimisest ning enda ja teiste la\u0308bipo\u0303lemise ma\u0308rkamisest. Samuti saad teada, mis inspireerib Jane inimestega to\u0308o\u0308tamisel ko\u0303ige enam."}, {"text_idx": "#000018", "text": "Podcastide sissejuhatus Mida ja miks me teeme?"}, {"text_idx": "#000019", "text": "Sotsiaalha\u0308a\u0308lingu tegemisi saab ja\u0308lgida ka instagramis: "}]